CELEX: 32021R1962
Language: hu
Date: 2021-08-12 00:00:00
Title: A Bizottság (EU) 2021/1962 felhatalmazáson alapuló rendelete (2021. augusztus 12.) az anyagok és keverékek osztályozásáról, címkézéséről és csomagolásáról szóló 1272/2008/EK európai parlamenti és tanácsi rendelet VI. mellékletének helyesbítéséről (EGT-vonatkozású szöveg)

2021.11.12.   
               
               
                  HU
               
               
                  Az Európai Unió Hivatalos Lapja
               
               
                  L 400/16
               
            
         A BIZOTTSÁG (EU) 2021/1962 FELHATALMAZÁSON ALAPULÓ RENDELETE
         (2021. augusztus 12.)
         az anyagok és keverékek osztályozásáról, címkézéséről és csomagolásáról szóló 1272/2008/EK európai parlamenti és tanácsi rendelet VI. mellékletének helyesbítéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az anyagok és keverékek osztályozásáról, címkézéséről és csomagolásáról, a 67/548/EGK és az 1999/45/EK irányelv módosításáról és hatályon kívül helyezéséről, valamint az 1907/2006/EK rendelet módosításáról szóló, 2008. december 16-i 1272/2008/EK európai parlamenti és tanácsi rendeletre (1) és különösen annak 37. cikkének (5) bekezdésére,
         mivel:
         
                     (1)
                  
                  
                     Ellenőrzés során hibákra derült fény az 1272/2008/EK rendelet VI. mellékletében. Az ezen mellékletet módosító (EU) 2020/217 bizottsági rendelet (2) több anyaggal bővítette a melléklet 3. részének 3. táblázatát. A következő anyagokra vonatkozó bejegyzések a figyelmeztetéshez kapcsolódóan hibákat tartalmaznak: pentakálium-2,2’,2’’,2’’’,2’’’’ (etán-1,2-diilnitrilo) pentaacetát, N-karboxi-metil-imino-bisz(etilén-nitrilo)-tetra(ecetsav) és pentanátrium (karboxiláto-metil)-iminobisz(etilén-nitrilo)-tetraacetát. Ezeket az anyagokat – többek között – 2. kategóriába tartozó, ismétlődő expozíció mellett célszervi toxicitású anyagként sorolták be, ezért ezeket az 1272/2008/EK rendelet I. mellékletének 3. részében szereplő 3.9.5. táblázat szerint a „Wng” figyelmeztető kód (a „Figyelem” rövidítése) használatával kell címkézni. Az (EU) 2020/217 felhatalmazáson alapuló rendelet azonban tévesen a „Dgr” (a „Veszély” rövidítése) figyelmeztető kódot vezette be ezekre az anyagokra vonatkozóan. Ezeket a hibákat helyesbíteni kell.
                  
               
                     (2)
                  
                  
                     Az 1272/2008/EK rendeletet ezért ennek megfelelően helyesbíteni kell.
                  
               
                     (3)
                  
                  
                     mivel az (EU) 2020/217 felhatalmazáson alapuló rendelet hibát tartalmazó rendelkezései 2021. október 1-jétől alkalmazandók, ezek helyesbítését is ugyanezen időponttól kell alkalmazni.
                  
               
                     (4)
                  
                  
                     Hasonlóképpen, az (EU) 2020/217 felhatalmazáson alapuló rendelet rendelkezéseit tükrözve a beszállítók részére lehetőséget kell biztosítani arra, hogy az egyes anyagok és keverékek tekintetében e rendelettel bevezetett helyesbítéseket önkéntes alapon már az alkalmazás kezdőnapja előtt is alkalmazhassák.
                  
               
                     (5)
                  
                  
                     A szükségtelen költségek elkerülése érdekében a beszállítók nem kötelezendők arra, hogy módosítsák azon anyagok és keverékek címkéit és csomagolását, amelyeket már e rendelet hatálybalépése előtt az 1272/2008/EK rendeletnek megfelelően forgalomba hoztak. Mivel a téves figyelmeztető kód súlyosabb veszélyességi osztálynak felel meg, az ennek megfelelő figyelmeztetésnek a címkén való további feltüntetése nem csökkenti az emberi egészség védelmének szintjét.
                  
               ELFOGADTA EZT A RENDELETET:
         
            1. cikk
            Az 1272/2008/EK rendelet VI. mellékletének 3. részében szereplő 3. táblázat hetedik, „Veszélyt jelző piktogramok, figyelmeztetések kódjai” oszlopában a „Dgr” figyelmeztető kódot a „Wng” figyelmeztető kód váltja fel a következőkre vonatkozó bejegyzések esetében: pentakálium-2,2’,2’’,2’’’,2’’’’ (etán-1,2-diilnitrilo) pentaacetát, N-karboxi-metil-imino-bisz(etilén-nitrilo)-tetra(ecetsav) és penta-nátrium (karboxiláto-metil)-iminobisz(etilén-nitrilo)-tetraacetát.
         
         
            2. cikk
            A beszállítók nem kötelesek arra, hogy az 1. cikkben feltüntetettek szerint módosítsák azon anyagok vagy az azokat tartalmazó keverékek címkéjét és csomagolását, amelyeket már 2021. november 15. előtt az 1272/2008/EK rendeletnek megfelelően forgalomba hoztak.
         
         
            3. cikk
            Ez a rendelet az Európai Unió Hivatalos Lapjában való kihirdetését követő harmadik napon lép hatályba.
            2021. október 1-jétől kell alkalmazni.
            E cikk második bekezdésétől eltérve az e rendelet 1. cikkében említett anyagok, valamint az ezeket tartalmazó anyagok és keverékek 2021. október 1-je előtt is osztályozhatók, címkézhetők és csomagolhatók az e rendelettel helyesbített 1272/2008/EK rendeletnek megfelelően.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. augusztus 12-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 353., 2008.12.31., 1. o.
         
         
            (2)  A Bizottság (EU) 2020/217 felhatalmazáson alapuló rendelete (2019. október 4.) az anyagok és keverékek osztályozásáról, címkézéséről és csomagolásáról szóló 1272/2008/EK európai parlamenti és tanácsi rendeletnek a műszaki és tudományos fejlődéshez való hozzáigazítása céljából történő módosításáról és az említett rendelet helyesbítéséről (HL L 44., 2020.2.18., 1. o.).